સારાંશ માટે દસ્તાવેજ: 'ઇન્ડિયન મેડિકલ ઍસોસિયેશન'ના ડૉક્ટરોનું કહેવું છે કે આયુર્વેદના ડૉક્ટરો હઠીલા રોગોની સારવાર કરે ત્યાં સુધી બરાબર છે પણ આધુનિક શસ્ત્રક્રિયા કરશે તો દરદીનો જીવ જોખમમાં મુકાઈ શકે છે. 

બીજી તરફ આયુર્વેદના તબીબોનું કહેવું છે કે સરકારે વર્ષોના સંશોધન બાદ સંબંધિત નિર્ણય લીધો છે અને આયુર્વેદ એક એવું શાસ્ત્ર છે, જે તમામ રોગનો ઉપચાર કરી શકે છે. 

કેન્દ્ર સરકારે સૅન્ટ્રલ કાઉન્સિલ ઑફ ઇન્ડિયન મેડિસિન થકી આયુર્વેદના તબીબોને હર્નિયા, આંખ, નાક, કાન, ગળા ઉપરાંત હરસ, ભગંદર સહિત 55 અંગો-રોગોમાં શસ્ત્રક્રિયા કરવાની છૂટ આપી છે. 

આ છૂટ સામે ઍલૉપથીના ડૉક્ટરોએ ભારે વાંધો લીધો છે. ડૉક્ટરોએ એક દિવસ માટે ઇમર્જન્સી સેવા બંધ રાખી વિરોધ નોંધાવ્યો છે. તેમણે આગામી દિવસમાં જલદ કાર્યક્રમો આપવાની પણ ચીમકી ઉચ્ચારી છે. 

ઍલૉપથીના ડૉક્ટરોની દલીલ 

'ઇન્ડિયન મેડિકલ ઍસોસિયેશન'ના પ્રવક્તા ડૉક્ટર મુકેશ મહેશ્વરીએ બીબીસી ગુજરાતી સાથેની વાતચીતમાં જણાવ્યું, "ભારત સરકારે આયુર્વેદના ડૉક્ટરોને ઑપરેશનની મંજૂરી આપીને ખોટો નિર્ણય કર્યો છે. આયુર્વેદમાં શરીરની ઍનેટૉમી ભણાવવામાં આવતી નથી ત્યારે આ ઑપરેશનની છૂટ કેટલા અંશે વ્યાજબી ગણાય?"

"આયુર્વેદમાં ઍનેસ્થેશિયા આપવાની કોઈ પદ્ધતિ નથી. તેમને ડિસેક્શન શીખવવામાં આવતું નથી. આયુર્વેદ નાડ પારખીને નિદાન કરે છે ત્યારે તેની ચોકસાઈ રહેતી નથી."

ડૉ. માહેશ્વરી કહે છે કે આયુર્વેદ ભલે હજારો વર્ષ જૂનું શાસ્ત્ર હોય પણ તેમાં ન તો દવાના કોઈ પ્રયોગો થાય છે કે ન તો કોઈ રોગમાં કેસ સ્ટડી નક્કી કરીને ક્લિનિકલ ટ્રાયલ થાય છે. 

જ્યારે ઍલૉપથીમાં રોગનો કેસ સ્ટડી કરીને એના માટેની દવા તૈયાર કરાય છે. આ દવાને બજારમાં મૂકતા પહેલાં ક્લિનકલ ટ્રાયલ કરવામાં આવતી હોય છે. 

"મૉર્ડન રેડિયોલૉજી, ઍક્સ-રે, સૉનોગ્રાફી વગેરે રોગોનું પહેલાં નિદાન થાય છે અને બાદમાં ઑપરેશન થતું હોય છે. આયુર્વેદમાં આવી કોઈ જોગવાઈ નથી."

"વળી, મૉર્ડન મેડિસિના ક્ષેત્રમાં નિષ્ણાત થવા માટે ડૉક્ટરને સાડાં પાંચ વર્ષ માટે ભણવું પડે છે. એમબીબીએસ. બાદ ત્રણ વર્ષ સર્જરીનો અભ્યાસ કરવો પડે છે." 

"આમ નવ વર્ષે એક ડૉક્ટર સર્જન બની શકે છે. આયુર્વેદ આ પદ્ધતિ જ નથી. આયુર્વેદ અને મૉર્ડન મેડિસિનની ખીચડી દરદી માટે જોખમી સાબિત થઈ શકે છે."

આઈએમએના સભ્ય અને જાણીતા સર્જન ડૉક્ટર અજય પટેલ કહે છે, "મૉર્ડન સાયન્સમાં પહેલા દિવસથી શરીરની ઍનેટૉમી ભણાવવામાં આવે છે."

"જેમાં ચામડીના પડની નીચે કઈ નસ હશે, સ્નાયુ...\nદસ્તાવેજની સમાન ભાષામાં સારાંશ:
કેન્દ્ર સરકાર દ્વારા આયુર્વેદના ડૉક્ટરોને નાક-કાન-ગળા-પેટ સહિતનાં અંગોના ઑપરેશનની છૂટ આપતાં આયુર્વેદ અને ઍલૉપથીના ડૉક્ટરો આમને સામને આવી ગયા છે.